**เหตุเพลิงไหม้เมาน์เทน บี** (อังกฤษ: Mountain B) สถานบันเทิงที่ตั้งอยู่บนถนนสุขุมวิท ตำบลพลูตาหลวง อำเภอสัตหีบ จังหวัดชลบุรี เกิดขึ้นเมื่อเวลา 01:00 น. ของวันที่ 5 สิงหาคม พ.ศ. 2565 เป็นผลให้มีผู้เสียชีวิตรวม 24 ราย
ในจำนวนนี้เสียชีวิตทันที 13 ราย และเสียชีวิตในโรงพยาบาลอีก 11 ราย และบาดเจ็บราว 50 ราย โดยผู้บาดเจ็บที่ถูกส่งตัวไปรักษาที่โรงพยาบาลสมเด็จพระนางเจ้าสิริกิติ์รวม 27 คน และโรงพยาบาลวัดญาณสังวราราม 2 คน ทั้งคู่มีอาการบาดเจ็บเล็กน้อย และโรงพยาบาลสัตหีบ กม.10 รวม 9 คน เหตุการณ์นี้ถือเป็นภัยพิบัติครั้งร้ายแรงเป็นครั้งแรกของอำเภอสัตหีบ

วันเกิดเหตุ
-----------

คืนที่เกิดเหตุมีการแสดงโดย DJ ONE & DJ Tiger และวงดนตรี "แต๊วแหน่ว" ซึ่งเป็นที่นิยมในพื้นที่ และขณะเกิดเหตุเป็นช่วงที่สถานบันเทิงใกล้ปิดทำการ บางแหล่งระบุว่าขณะนั้นมีผู้เข้าใช้บริการประมาณ 50 คน จนถึง 100 คน สถานีวิทยุ จส.100 รายงานอ้างหัวหน้ามูลนิธิสว่างโรจนะธรรมสถาน สัตหีบ ซึ่งรับแจ้งจากผู้ที่อยู่ในเหตุการณ์ระบุว่าก่อนเกิดเพลิงไหม้พบว่ามีประกายไฟบนฝ้าเพดาน หลังจากนั้นไม่เกิน 5 นาทีได้ยินเสียงระเบิดและไฟลุกไหม้อย่างรวดเร็ว ต้นเพลิงเริ่มไหม้บริเวณหลังคาและลุกลามอย่างรวดเร็วไปทั่วบริเวณ เนื่องจากตัวหลังคามีการบุโฟมลมดูดซับเสียง วัตถุติดไฟได้ง่าย ประกอบกับช่องระบายลมมีเพียงจุดเดียวคือประตูหน้า ทั้งหมดส่งผลให้เพลิงไหม้อย่างหนักและรุนแรง

หลังเกิดเหตุ
------------

ผู้เสียชีวิต 13 รายพบเสียชีวิตบริเวณหน้าประตู 4 คน ในห้องน้ำชาย 3 คน หลังบูทดีเจ 1 คน ในแคชเชียร์ 2 คน หน้าแคชเชียร์ 3 คน ทั้งหมดถูกไฟคลอกร่างไหม้เกรียมทั้งตัว ในบรรดาผู้เสียชีวิตคือฉัตรชัย (อิ่ม) ชื่นค้า นักร้องชาย ซึ่งมีผู้มาแสดงความเสียใจเป็นจำนวนมาก

เหตุการณ์นี้มีผู้เสียชีวิตอายุน้อยกว่า 20 ปีถึง 4 รายแบ่งเป็น อายุ 17 ปีสองราย อายุ 18 ปี หนึ่งราย และอายุ 19 ปี หนึ่งรายซึ่งต่อมาญาติของผู้เสียชีวิตวัย 17 ปี ได้ตั้งคำถามต่อเจ้าของสถานบันเทิงว่าทำไมจึงมีการอนุญาตให้เด็กเข้าไปภายในสถานบันเทิงได้ทหารบาดเจ็บสาหัส 7 รายได้แก่ นาวาโท ตังเมล์ พิริยะวงศ์ ร้อยเอก พันทิพ ภาคแก้ว ร้อยโท เศรษฐศักดิ์ จันทรา จ่าเอก ธนวินท์ อวยเจริญ จ่าเอก ธัญพิสิษฐ์ กันเกตุ จ่าโท พงศธร พลายละหาร

ต่อมาเวลา 14:30 น. มีผู้เสียชีวิตที่โรงพยาบาลสมเด็จพระนางเจ้าสิริกิติ์เป็นรายที่ 14
เวลา 10:00 น. พลตำรวจโท สมพงษ์ ชิงดวง ผู้ช่วยผู้บัญชาการตำรวจแห่งชาติ เดินทางมายังพื้นที่เกิดเหตุ ในภายหลังมีการตรวจสอบพบว่าอาคารถูกดัดแปลงต่อเติมให้กลายเป็นอาคารปิดโดยผิดกฎหมาย ในขณะที่เจ้าของร้านรายงานแก่ตำรวจว่าในวันก่อนหน้าได้มีช่างไฟเข้ามาซ่อมแซมและเดินสายระบบไฟบนเพดาน กระนั้นไม่ทราบว่าเกี่ยวข้องกันหรือไม่ นอกจากนี้ยังตรวจสอบพบว่าผังอาคารประกอบด้วยทางเข้าออกรวมเพียงสามทาง คือทางเข้าออกหน้าร้านของลูกค้า ทางข้างและทางหลังร้านสำหรับพนักงาน ประตูทั้งสองสำหรับพนักงานนั้นใช้งานไม่ได้ขณะเกิดเหตุ โดยถูกใส่กุญแจและมีตู้กีดขวางไว้ตามลำดับ นอกจากนี้ยังมีรายงานว่าสถานบันเทิงเคยถูกร้องเรียนกรณีเสียงดังและเปิดเกินเวลากำหนดตามกฎหมายมาก่อน เหตุการณ์นี้ส่งผลให้กรมการปกครองออกคำสั่งให้ว่าที่พันตรี ชาติชาย ศรีโพธิ์อ่อน นายอำเภอสัตหีบ พ้นจากตำแหน่งโดยให้ช่วยราชการที่วิทยาลัยการปกครองส่งผลให้นาย กัณฑ์พงษ์ สุวรรณปทุมเลิศ ปลัดอาวุโสอำเภอสัตหีบ รักษาราชการแทนนายอำเภอสัตหีบ หลังเกิดเหตุการณ์ มีข่าวลือทั่วไปว่ามีตำรวจท้องถิ่นที่เกี่ยวข้องกับการดำเนินงานของร้าน และมีส่วนทำให้ร้านยังคงเปิดได้แม้กระทำการต่อเติมที่ผิดกฎหมายต่อมามีการแต่งตั้ง พ.ต.อ.เอกภพ อินทวิวัฒน์ เป็นผู้กำกับการสถานีตำรวจภูธรพลูตาหลวง พ.ต.ท.สมบูรณ์ กลืนกระโทก และ พ.ต.ท.มาโนช เพ็ชรประกอบ เป็นรองผู้กำกับการสถานีตำรวจภูธรพลูตาหลวง ตอนค่ำสำนักงานประชาสัมพันธ์ จังหวัดชลบุรี เปิดเผยว่ามีผู้ได้รับบาดเจ็บใส่เครื่องช่วยหายใจ 21 ราย และ ได้มีการย้าย 13 ศพ ไปที่สถาบันนิติเวชวิทยา สำนักงานตำรวจแห่งชาติ

วันต่อมามีผู้เสียชีวิตเพิ่มที่โรงพยาบาลระยอง เป็นรายที่ 15ในวันที่ 7 สิงหาคม พลเรือตรี สรวุท ชวนะ ผู้บัญชาการหน่วยบัญชาการต่อสู้อากาศยานและรักษาฝั่ง เป็นประธานในพิธีฌาปนกิจศพ จ่าเอก วรากุล จำรัส ที่วัดภูเพียง อำเภอภูเพียง จังหวัดน่าน

ในวันที่ 10 สิงหาคม พลทหารสังกัดเรือหลวงนเรศวร เสียชีวิต และมีพิธีฌาปนกิจศพ พันจ่าตรี รังสิมันต์ วนิชโรจนการ์ด โดยมีพลเรือตรี บัณฑิต วงษ์ทองดี มาเป็นประธานในพิธี

วันที่ 11 สิงหาคม นาวาโท สังกัดกองบินทหารเรือ เสียชีวิต ในวันที่ 12 สิงหาคม นักศึกษาเพศหญิงอายุ 17 ปี เสียชีวิต ในวันที่ 14 สิงหาคม พลเรือตรี ไพศาล วงค์เมฆ ผู้บัญชาการกองเรือฟริเกตที่ 2 เป็นประธานในพิธีฌาปนกิจศพ พลทหาร สิทธิชัย อุ้ยเลิศ สังกัด เรือหลวงนเรศวร ณ วัดอัมพวัน อำเภอแวงน้อย จังหวัดขอนแก่นวันเดียวกันนาย ยศวัฒน์ ภูวรัตน์เลิศคุณ นายกเทศมนตรีตำบลเกล็ดแก้วเป็นประธานในพิธีฌาปนกิจศพบุตรชาย เรือตรี ภูรี นีน้อย ที่ ศาลาประชาคม หมู่ 7 ตำบลบางเสร่ อำเภอสัตหีบ

ในวันที่ 15 สิงหาคม มีผู้เสียชีวิตเพิ่มอีกหนึ่งรายที่โรงพยาบาลชลบุรี ในวันที่ 19 สิงหาคม นาย ปพน (ธรรณธร) บวรสุวรรณ อายุ 50 ปี เสียชีวิตนับเป็นผู้เสียชีวิตที่อายุมากที่สุด

ในวันที่ 18 สิงหาคม พลเรือเอก สมประสงค์ นิลสมัย ผู้บัญชาการทหารเรือ เป็นประธานในพิธีพระราชทานเพลิงศพนาวาโท ผลิตเดช ชุ่มเงิน

ในวันที่ 27 สิงหาคม มีผู้เสียชีวิตที่โรงพยาบาลเลิดสิน เป็นชายอายุ 27 ปี และในวันถัดมามีผู้เสียชีวิตที่โรงพยาบาลชลบุรี เป็นหญิงอายุ 30 ปี 

ในวันที่ 2 กันยายน มีผู้เสียชีวิตเป็นทหารเรือยศเรือโท วัย 27 ปี เสียชีวิตที่โรงพยาบาลระยอง ต่อมาวันที่ 6 กันยายน พลเรือเอก สุวิน แจ้งยอดสุข ผู้บัญชาการกองเรือยุทธการ ได้เดินทางมาเป็นประธานในพิธีพระราชทานเพลิงศพ เรือโท ภานุพงศ์ วงศ์ภัคไพบูลย์ ที่ณาปนกิจกองทัพเรือ อำเภอสัตหีบวันที่ 3 ตุลาคม 2565 จ่าเอก ภัทรกฤษณ์ สุวรรณฉิม สังกัดเรือหลวงจักรีนฤเบศร เสียชีวิตเป็นรายที่ 24 ที่โรงพยาบาลสมเด็จพระปิ่นเกล้า

ผู้เสียชีวิตทั้งหมด 24 ราย อายุตั้งแต่ 17 ปี ถึง 50 ปี เป็นทหารเรือ 8 ราย ยศจ่าเอก 4 ราย พันจ่าตรี 1 ราย พลทหาร 1 ราย นาวาโท 1 ราย เรือโท 1 ราย สังกัดหน่วยบัญชาการนาวิกโยธิน 1 นาย หน่วยบัญชาการต่อสู้อากาศยานและรักษาฝั่ง 2 นาย สังกัดเรือหลวงนเรศวร 1 นาย สังกัดเรือหลวงภูมิพลอดุลยเดช สังกัดกองการบินทหารเรือ 1 นาย สังกัดเรือหลวงจักรีนฤเบศร 1 นาย

บุตรทหารเรือ 2 ราย (บุตร นาวาโท บุญส่ง มงคลแก้ว และ เรือตรี ภูรี นีน้อย) หลานตาทหารเรือ 1 ราย (เรือโท สมนึก พุฒซ้อน) ญาติทหารเรือ 1 ราย (ลูกของพี่ชาย พลเรือตรี เบญจพร บวรสุวรรณ)

ในวันที่ 14 พฤศจิกายน พ.ศ. 2565 ได้มีคำสั่งสำนักงานตำรวจแห่งชาติที่ 543/2565 ย้าย พล.ต.ต.กิตติ์ธเนศ ธนนันท์ทวีสิน ผู้บังคับการตำรวจภูธรจังหวัดชลบุรีและแต่งตั้ง พล.ต.ต.นันทวุฒิ สุวรรณละออง รอง ผบช.ภ.2 ให้รักษาราชการแทน ผู้บังคับการตำรวจภูธรจังหวัดชลบุรี

ปฏิกิริยา
---------

ในโลกอินเทอร์เน็ตมีการชี้ให้เห็นว่าเหตุการณ์นี้มีความคล้ายคลึงมากกับเหตุเพลิงไหม้ซานติก้าผับในเขตวัฒนา กรุงเทพมหานคร เมื่อปี 2552 ซึ่งเป็นผลให้มีผู้เสียชีวิต 61 รายและบาดเจ็บมากกว่า 200 คน และนำไปสู่การถกเถียงและวิพากษ์วิจารณ์ถึงความหละหลวมในการควบคุมมาตรฐานความปลอดภัยของสถานบันเทิงที่ไม่ปรับปรุงขึ้นจากเหตุการณ์เมื่อ 13 ปีก่อน นอกจากนี้ยังมีบางส่วนเสนอว่ามีการฉ้อโกงและยัดเงินใต้โต๊ะกับเจ้าหน้าที่ท้องถิ่นเพื่อให้สถานบันเทิงคงเปิดอยู่ได้แม้จะทำผิดละเมิดกฎหมายเรื่องความปลอดภัย

ดูเพิ่ม
-------

* เหตุเพลิงไหม้ซานติก้าผับ

อ้างอิง
-------

1. 1 2  "เหยื่อเพลิงไหม้ MOUNTAIN B เสียชีวิตเพิ่ม รายที่ 26 จ.ชลบุรี". CH7. 2022-10-27. สืบค้นเมื่อ 2022-10-27.
2. ↑  ตำรวจแจงไม่มีคนมีสีเอี่ยวบาดเจ็บเพิ่มสามราย
3. ↑  "เหยื่อไฟไหม้เมาท์เทน บี เสียชีวิตเพิ่มอีก เป็นรายที่ 24 แล้ว". Thainewsonline. 2022-10-04. สืบค้นเมื่อ 2022-10-04.
4. ↑  "ไฟไหม้ผับดังชลบุรี เสียชีวิต 13 เจ็บ 20 คน". ไทยพีบีเอส. 2022-08-05. สืบค้นเมื่อ 2022-08-05.
5. ↑  "เปิดชื่อคนบาดเจ็บ #ไฟไหม้ผับชลบุรี ที่รักษาตัวที่ รพ.สมเด็จพระนางเจ้าสิริกิติ์". ไทยพีบีเอส. 2022-08-05. สืบค้นเมื่อ 2022-08-05.
6. 1 2  "ด่วน นักร้องดัง เสียชีวิต เหตุ "ไฟไหม้ผับชลบุรี" แฟนคลับ เศร้า แห่อาลัย". คมชัดลึก. 2022-08-05. สืบค้นเมื่อ 2022-08-05.
7. ↑  "ตาย 13 ศพแล้ว นักร้องดับ เปิดคลิปสลดวิ่งเบียดหนีเพลิงเผาร้าน ญาติโฮเห็นร่าง". ข่าวสด. 2022-08-05. สืบค้นเมื่อ 2022-08-05.
8. 1 2 3  "#ไฟไหม้ผับชลบุรี ยายร่ำไห้กอดศพหลานวัย 17 ถามเจ้าของผับปล่อยให้เด็กเข้าไปได้ยังไง". Sanook. 2022-08-05. สืบค้นเมื่อ 2022-08-05.
9. ↑  "ไฟไหม้ผับดัง "เมาน์เทน บี" สัตหีบ-ชลบุรี นักเที่ยวหนีตาย พบผู้เสียชีวิตจำนวนมาก". ผู้จัดการออนไลน์. 2022-08-05. สืบค้นเมื่อ 2022-08-05.
10. ↑  "เยี่ยม น.ท.ตังเมล์ พิริยะวงศ์". คลังข้อมูลเก่าเก็บจากแหล่งเดิมเมื่อ 2022-09-04. สืบค้นเมื่อ 2022-09-15.
11. 1 2 3  "ผช.ผบ.ตร.ตั้งกรรมการสอบ ตร.พื้นที่ชี้พบมีเอี่ยวปล่อยผับไฟไหม้ต่อเติมผิด กม.เจอเอาผิดทางวินัย". MGR Online. 2022-08-05. สืบค้นเมื่อ 2022-08-05.
12. ↑  "ตร.เร่งสาเหตุไฟไหม้ MountainB สัตหีบ พบต่อเติมอาคารผิดกฎหมาย". The Reporter. 2022-08-05. สืบค้นเมื่อ 2022-08-05.
13. ↑  "ตร.เร่งสาเหตุไฟไหม้ MountainB สัตหีบ พบต่อเติมอาคารผิดกฎหมาย". The Reporter. 2022-08-05. สืบค้นเมื่อ 2022-08-05.
14. ↑  "สั่งเด้ง นายอำเภอสัตหีบ เซ่นปม ไฟไหม้ผับชลบุรี "เมาท์เทนบี"". Springnews. 2022-08-05. สืบค้นเมื่อ 2022-08-05.
15. ↑  "ไฟไหม้ผับชลบุรี" ยอดเสียชีวิต-บาดเจ็บล่าสุด ออกหนังสือเรียกเจ้าของร้าน
16. ↑  เด้ง5เสือสถานีตำรวจภูธร
17. ↑  #ไฟไหม้ผับชลบุรี เมาน์เทน บี เสียชีวิต 21 ราย บาดเจ็บหลายสิบ อัปเดต ! ประชาชาติธุรกิจ สืบค้นเมื่อ 27 สิงหาคม 2565
18. ↑  หนุ่มนัดเพื่อนฉลองวันเกิดเสียชีวิตแล้ว เซ่นผับมรณะ 15 ศพ
19. ↑  เผาแล้วร่าง จ่าวิน มือคีย์บอร์ดเมาท์เทนบีผับ นักดนตรีร่วมร้องเพลงอำลาสู่สรวงสววรค์
20. ↑  "พลเรือตรี ไพศาล วงค์เมฆ ผู้บัญชาการกองเรือฟริเกตที่ 2 เป็นประธานในพิธี พร้อมผู้บังคับบัญชา และข้าราชการกองเรือฟริเกตที่ 2 ร่วมพิธีฌาปนกิจศพ พลทหาร สิทธิชัย อุ้ยเลิศ สังกัด เรือหลวงนเรศวร ในวันที่ 14 สิงหาคม 2565 ณ วัดอัมพวัน อำเภอแวงน้อย จังหวัดขอนแก่น". คลังข้อมูลเก่าเก็บจากแหล่งเดิมเมื่อ 2022-09-04. สืบค้นเมื่อ 2022-09-04.
21. ↑  เผาแล้ว หนุ่มวัย 36 เจ้าของงานวันเกิด นัดฉลอง ‘เมาน์เท่น บี’ ถูกไฟคลอกเสียชีวิต
22. ↑  ตายเพิ่มอีก 1 ชายวัย 50 ปี เหยื่อไฟไหม้ผับ Mountain B เสียชีวิตรายที่ 20
23. ↑  พลเรือเอก สมประสงค์ นิลสมัย ผู้บัญชาการทหารเรือ เป็นประธานในพิธีพระราชทานเพลิงศพ
24. ↑  "ผู้บัญชาการกองเรือยุทธการ เป็นประธานในพิธีสวดอภิธรรมและพระราชทานเพลิงศพ เรือโท ภาณุพงษ์ วงศ์ภัคไพบูลย์". กองบัญชาการ กองเรือยุทธการ. 6 กันยายน 2022. คลังข้อมูลเก่าเก็บจากแหล่งเดิมเมื่อ 19 ธันวาคม 2023.
25. ↑  ""ไฟไหม้ผับชลบุรี" ล่าสุด เปิดรายชื่อผู้เสียชีวิตทั้ง 13 ราย บาดเจ็บ-สาหัส 37". กรุงเทพธุรกิจ. 2022-08-05. สืบค้นเมื่อ 2022-08-05.
26. ↑  เด้ง! "ผู้การฯ ชลบุรี" เซ่นปมฉาวเปลี่ยนผู้ต้องหาคดีดังพัทยา
27. ↑  ตั้ง ‘พล.ต.ต.นันทวุฒิ’ นั่งรักษาการแทน ผบก.ชลบุรี หลังถูกเด้ง พิษเปลี่ยนตัวผู้ต้องหาคดีคนร้ายบุกพูลวิลล่า
28. ↑  "ย้อนรอย ไฟไหม้ "ซานติก้าผับ" สู่ เมาท์เทนบีผับ บทเรียนราคาแพง ซ้ำซาก แต่ไม่จำ". คมชัดลึก. 2022-08-05. สืบค้นเมื่อ 2022-08-05.